Liefdesverhale | Ons Skrywers | Louisa du Toit
Tuis > Ons Skrywers > Louisa du Toit
Engela van Rooyen is op 11 Augustus 1939 gebore op Kakamas. Sy studeer op Stellenbosch vir 'n B.A.-graad en onderwysdiploma. In later jare het sy B.A. Honneurs en 'n M.A. aan die Potchefstroomse Universiteit verwerf. Sy is 'n veelsydige skrywer wat vir volwassenes sowel as kinders skryf, van humoristiese verhale tot historiese romans, van liefdesverhale tot multikulturele kinderboeke.
Engela se roman In die oog van die web was in 1990 een van die finaliste in De Kat, Sanlam en Antenne se romanwedstryd. Haar outobiografiese vertelling Met 'n eie siekspens was in 1995 op die kortlys vir die CNA-prys. Haar roman, Vuur op die horison , wat hoofsaaklik oor die Anglo-Boereoorlog gaan, was op die kortlys vir die M-Net-prys. 'n Hele paar van haar jeugboeke is ook vir skole voorgeskryf.
Sy het talle ligter werke onder die skuilname Engela Linde (dit is haar getroude van), Louisa du Toit en Barend Bornman geskryf.
Engela van Rooyen is met 'n predikant getroud. Hulle woon sedert hul aftrede in Pretoria.
Sy skryf aanvanklik baie vir die radio en in 1986 wen sy die tweede prys vir hoorspele ter viering van die Johannesburgse Eeufees. In 2004 wen sy die tweede prys vir gevestigde skrywers in RSG en Sanlam se radiodrama-skryfkompetisie met Omdat die wind alleen is.
Louisa du Toit Omnibus 3, Jasmyn (2008)
Louisa du Toit Omnibus 4, Jasmyn (2008)
Die duiwe van Botala, Tafelberg (1996)
Sanlam-prys vir jeuglektuur: silwer (2005) – Vuvuzela
1994 Met 'n eie siekspens: jeugherinneringe
1997 Die Niemands van Langelaan ('n Sterstorie)
1982 Om op eeue te loop: 'n Israel-dagboek
Engels (Stevie's treasure)
Engels (The New Forest), Setswana, Xhosa, Zoeloe
Engels (Johnny Later and his Hammer)
"Daarby is dit een van die beste prosawerke wat die afgelope tyd in Afrikaans verskyn het." – Audrey Blignault oor Met 'n eie siekspens, Die Burger (1996)
"Van Rooyen skryf met groot begrip oor die grootwordproses, oor verhoudings tussen ouers en hul kinders, oor die lewe en die dood. En sy skryf met eerlikheid en gevoeligheid, sonder 'n greintjie sentimentaliteit. En daarvoor kan sy nie hoog genoeg aangeprys word nie." – Cecile Cilliers oor Seisoene, Volksblad (2005)